CELEX: 32015R1039
Language: fi
Date: 2015-06-30 00:00:00
Title: Komission asetus (EU) 2015/1039, annettu 30 päivänä kesäkuuta 2015, asetuksen (EU) N:o 748/2012 muuttamisesta koelentojen osalta (ETA:n kannalta merkityksellinen teksti)

1.7.2015   
            
            
               FI
            
            
               Euroopan unionin virallinen lehti
            
            
               L 167/1
            
         KOMISSION ASETUS (EU) 2015/1039,
   annettu 30 päivänä kesäkuuta 2015,
   asetuksen (EU) N:o 748/2012 muuttamisesta koelentojen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1) ja erityisesti sen 5 artiklan 5 kohdan ja 7 artiklan 6 kohdan,
   sekä katsoo seuraavaa:
   
               (1)
            
            
               Komission asetusta (EU) N:o 748/2012 (2) olisi muutettava lentäjien ja johtavien koelentomekaanikkojen ammattitaitoa ja kokemusta koskevien vaatimusten sääntelemiseksi osana lentoehtoja sen mukaan, kuinka vaativia suoritettavat koelennot ovat ja kuinka vaativa itse ilma-alus on. Tarkoituksena on parantaa turvallisuutta ja tukea koelentomiehistön jäsenten ammattitaito- ja kokemusvaatimusten yhdenmukaisuutta EU:ssa.
            
         
               (2)
            
            
               Koelentojen turvallisen toteuttamisen edistämiseksi olisi lisäksi säädettävä vaatimuksista, jotka koskevat suunnittelu- ja tuotanto-organisaatioiden suorittamia koelentoja ja mainittujen organisaatioiden koelentoihin liittyvät käytännöt ja menettelyt määrittelevän koelentotoiminnan käsikirjan pakolliseksi tekemistä. Tämän käsikirjan olisi katettava kaikki miehistön kokoonpanoa ja ammattitaitoa, miehistöön kuulumattomien henkilöiden läsnäoloa ilma-aluksessa, riskienhallintaa ja turvallisuusjohtamista sekä ilma-aluksen pakollisten laitteiden ja varusteiden määrittämistä koskevat käytännöt ja menettelyt.
            
         
               (3)
            
            
               Komission asetus (EY) N:o 2042/2003 (3) on selkeyden vuoksi laadittu uudelleen. Koska asetuksen (EU) N:o 748/2012 liitteessä I (21 osa) olevassa lisäyksessä II vahvistetussa EASA 15a -lomakkeessa viitataan asetukseen (EY) N:o 2042/2003, on tarpeen päivittää kyseinen viittaus.
            
         
               (4)
            
            
               On tärkeää antaa ilmailuteollisuudelle ja jäsenvaltioille tarpeeksi aikaa sopeutua mainittuihin vaatimuksiin. Sen vuoksi olisi säädettävä asianmukaisista siirtymäsäännöksistä. Tiettyjen muutosten erityisluonteen vuoksi kyseisten muutosten soveltamisen alkamispäivää olisi siirrettävä.
            
         
               (5)
            
            
               Tässä asetuksessa säädetyt toimenpiteet perustuvat asetuksen (EY) N:o 216/2008 19 artiklan 1 kohdan mukaisesti annettuun viraston lausuntoon.
            
         
               (6)
            
            
               Tässä asetuksessa säädetyt toimenpiteet ovat asetuksen (EY) N:o 216/2008 65 artiklalla perustetun Euroopan lentoturvallisuusviraston komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muuttaminen
   Muutetaan asetuksen (EU) N:o 748/2012 liite I (21 osa) tämän asetuksen liitteen mukaisesti.
   2 artikla
   Siirtymäsäännökset
   1.   Jäsenvaltiot, jotka olivat 21 päivään heinäkuuta 2015 mennessä myöntäneet kansallisia lupakirjoja muille koelentomiehistön jäsenille kuin lentäjille, voivat jatkaa kyseisten lupien myöntämistä kansallisen lainsäädäntönsä mukaisesti 31 päivään joulukuuta 2017 asti. Kyseisten lupien haltijat voivat jatkaa oikeuksiensa käyttöä mainittuun päivämäärään asti.
   2.   Vuoden 2017 joulukuun 31 päivän jälkeen ilmailuluvan (permit to fly) hakijat tai haltijat voivat edelleen käyttää asetuksen (EU) N:o 748/2012 liitteessä I olevassa lisäyksessä XII tarkoitettuja luokkien kolme tai neljä koelentoja suorittaneiden lentäjien palveluja ja niiden koelentomekaanikkojen palveluja, jotka osallistuivat koelentotoimintaan kansallisessa lainsäädännössä vahvistettujen sovellettavien sääntöjen mukaisesti ennen kyseistä päivämäärää. Näiden palvelujen käyttö rajoittuu ennen 31 päivää joulukuuta 2017 määritettyyn koelentomiehistön tehtävien laajuuteen.
   Ilmailuluvan hakijan tai haltijan, joka käyttää tai aikoo käyttää koelentomiehistön palveluja, on määritettävä myös miehistön jäsenten tehtävien laajuus heidän koelentokokemuksensa ja -koulutuksensa sekä luvanhakijalla tai -haltijalla olevien asiaa koskevien tietojen perusteella. Tiedot koelentomiehistön jäsenten tehtävien laajuudesta annetaan toimivaltaisen viranomaisen käyttöön.
   Jos ilmailuluvan hakijan tai haltijan, joka käyttää tai aikoo käyttää koelentomiehistön palveluja, määrittämiin koelentomiehistön tehtäviin tehdään lisäyksiä tai muutoksia, niiden on oltava asetuksen (EU) N:o 748/2012 liitteessä I olevan lisäyksen XII vaatimusten mukaisia.
   3.   Toimivaltaiset viranomaiset voivat myöntää ennen 21 päivää heinäkuuta 2015 voimassa olleen asetuksen (EU) N:o 748/2012 liitteessä I olevan lisäyksen II mukaisia lentokelpoisuuden tarkastustodistuksia (EASA 15a -lomake) 31 päivään joulukuuta 2015. Ennen 1 päivää tammikuuta 2016 myönnetyt todistukset ovat voimassa siihen asti, kun niitä muutetaan tai ne peruutetaan määräajaksi tai pysyvästi.
   3 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 21 päivästä heinäkuuta 2015.
   Lisäksi sovelletaan kuitenkin seuraavaa:
   
               a)
            
            
               Liitteessä olevaa 2 ja 3 kohtaa sovelletaan 1 päivästä tammikuuta 2016; jos viitataan asetuksen (EU) N:o 748/2012 liitteessä I olevaan lisäykseen XII, sovelletaan b alakohtaa.
            
         
               b)
            
            
               Liitteessä olevaa 6 kohtaa sovelletaan lisäyksessä XII olevan D kohdan osalta 1 päivästä tammikuuta 2018, sanotun kuitenkaan rajoittamatta komission asetuksen (EU) N:o 1178/2011 (4) liitteessä I (osa FCL) aiemmin vahvistettuja vaatimuksia.
            
         
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä kesäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 79, 19.3.2008, s. 1.
   
      (2)  Komission asetus (EU) N:o 748/2012, annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä (EUVL L 224, 21.8.2012, s. 1).
   
      (3)  Komission asetus (EY) N:o 2042/2003, annettu 20 päivänä marraskuuta 2003, lentokelpoisuuden ja ilmailutuotteiden, osien ja laitteiden ylläpidosta, ja näihin tehtäviin osallistuvien organisaatioiden ja henkilöstön hyväksymisestä (EUVL L 315, 28.11.2003, s. 1).
   
      (4)  Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1).
   
      LIITE
      Muutetaan asetuksen (EU) N:o 748/2012 liite I (21 osa) seuraavasti:
      
                  1)
               
               
                  Lisätään sisällysluetteloon seuraava kohta:
                  ”Lisäys XII – Koelentojen luokat ja niihin liittyvät koelentomiehistön kelpoisuudet 85”
               
            
                  2)
               
               
                  Lisätään 21.A.143 kohdan a alakohtaan 13 alakohta seuraavasti:
                  
                              ”13.
                           
                           
                              organisaation koelentoihin liittyvät käytännöt ja menettelyt määrittelevä koelentotoiminnan käsikirja, jos koelentoja tehdään. Koelentotoiminnan käsikirjan on sisällettävä seuraavat tiedot:
                              
                                          i)
                                       
                                       
                                          kuvaus organisaation koelentoja koskevista menettelyistä, mukaan luettuna koelennot suorittavan organisaation osallistuminen ilmailuluvan myöntämisprosessiin;
                                       
                                    
                                          ii)
                                       
                                       
                                          miehistöä koskevat käytännöt, mukaan luettuina tarpeen mukaan kokoonpano, pätevyys, viimeaikainen kokemus ja lentoaikarajoitukset, liitteessä I (21 osa) olevan lisäyksen XII mukaisesti;
                                       
                                    
                                          iii)
                                       
                                       
                                          tarvittaessa menettelyt, jotka koskevat koelentokoulutusta ja muiden henkilöiden kuin miehistön jäsenten kuljettamista;
                                       
                                    
                                          iv)
                                       
                                       
                                          riskienhallinnan ja turvallisuusjohtamisen periaatteet ja niihin liittyvät menetelmät;
                                       
                                    
                                          v)
                                       
                                       
                                          menettelyt niiden laitteiden ja varusteiden määrittämiseksi, jotka ilma-aluksessa on oltava;
                                       
                                    
                                          vi)
                                       
                                       
                                          luettelo asiakirjoista, jotka tarvitaan koelentoa varten.”
                                       
                                    
                        
            
                  3)
               
               
                  Korvataan 21.A.243 kohdan a alakohta seuraavasti:
                  
                              ”a)
                           
                           
                              Suunnitteluorganisaation on toimitettava virastolle käsikirja, jossa kuvaillaan joko suoraan tai viittausten avulla organisaatio, olennaiset menettelytavat sekä suunniteltavat tuotteet tai niiden muutokset. Jos koelentoja tehdään, on toimitettava myös organisaatioiden koelentoihin liittyvät käytännöt ja menettelyt määrittelevä koelentotoiminnan käsikirja. Koelentotoiminnan käsikirjan on sisällettävä seuraavat tiedot:
                              
                                          i)
                                       
                                       
                                          kuvaus organisaation koelentoja koskevista menettelyistä, mukaan luettuna koelennot suorittavan organisaation osallistuminen ilmailuluvan myöntämisprosessiin;
                                       
                                    
                                          ii)
                                       
                                       
                                          miehistöä koskevat käytännöt, mukaan luettuina tarpeen mukaan kokoonpano, pätevyys, viimeaikainen kokemus ja lentoaikarajoitukset, liitteessä I (21 osa) olevan lisäyksen XII mukaisesti;
                                       
                                    
                                          iii)
                                       
                                       
                                          tarvittaessa menettelyt, jotka koskevat koelentokoulutusta ja muiden henkilöiden kuin miehistön jäsenten kuljettamista;
                                       
                                    
                                          iv)
                                       
                                       
                                          riskienhallinnan ja turvallisuusjohtamisen periaatteet ja niihin liittyvät menetelmät;
                                       
                                    
                                          v)
                                       
                                       
                                          menettelyt niiden laitteiden ja varusteiden määrittämiseksi, jotka ilma-aluksessa on oltava;
                                       
                                    
                                          vi)
                                       
                                       
                                          luettelo asiakirjoista, jotka tarvitaan koelentoa varten.”;
                                       
                                    
                        
            
                  4)
               
               
                  Korvataan 21.A.708 kohdan b alakohdan 2 alakohta seuraavasti:
                  
                              ”2.
                           
                           
                              ohjaamomiehistölle asetetut, ilma-aluksen lentämistä koskevat ehdot ja rajoitukset sen lisäksi, mitä liitteessä I (21 osa) olevassa lisäyksessä XII on säädetty.”;
                           
                        
            
                  5)
               
               
                  Korvataan lisäys II seuraavasti:”
                     Lisäys II
                     
                        Lentokelpoisuuden tarkastustodistus – EASA 15a -lomake
                     
                     
                        
                  ”
            
                  6)
               
               
                  Lisätään lisäys XII seuraavasti:
                  
                     ”Lisäys XII
                     
                        Koelentojen luokat ja niihin liittyvät koelentomiehistön kelpoisuudet
                     
                     A.   Yleistä
                     
                     Tässä lisäyksessä säädetään lentomiehistön kelpoisuusvaatimuksista sellaisten ilma-alusten koelennoilla, jotka on sertifioitu tai sertifioidaan CS-23-lentokelpoisuusvaatimusten mukaisesti, kun ilma-aluksen suurin sallittu lentoonlähtömassa (MTOM) on vähintään 2 000 kg, tai CS-25-, CS-27-, CS-29- tai vastaavien lentokelpoisuusvaatimusten mukaisesti.
                     B.   Määritelmät
                     
                     
                                 1.
                              
                              
                                 ’Koelentomekaanikolla’ tarkoitetaan mekaanikkoa, joka osallistuu koelentotoimintaan joko maassa tai lennolla.
                              
                           
                                 2.
                              
                              
                                 ’Johtavalla koelentomekaanikolla’ tarkoitetaan koelentomekaanikkoa, jolle on annettu ilma-aluksessa tehtäviä, joiden tarkoituksena on koelentojen suorittaminen tai lentäjän avustaminen ilma-aluksen ja sen järjestelmien käytössä koelennon aikana.
                              
                           
                                 3.
                              
                              
                                 ’Koelennoilla’ tarkoitetaan:
                                 
                                             3.1
                                          
                                          
                                             uusien ilma-alusten, työntövoimajärjestelmien, osien tai laitteiden kehitysvaiheessa tehtäviä lentoja;
                                          
                                       
                                             3.2
                                          
                                          
                                             sertifiointiperusteiden tai tyyppisuunnitelman mukaisuuden osoittamiseksi tehtäviä lentoja;
                                          
                                       
                                             3.3
                                          
                                          
                                             sellaisten uusien suunnitteluratkaisujen testaamiseksi tehtäviä lentoja, jotka edellyttävät epätavanomaisia lentoliikkeitä tai lentoprofiileja, joiden vuoksi jo hyväksytyt ilma-aluksen käyttöalueen rajat saattavat ylittyä;
                                          
                                       
                                             3.4
                                          
                                          
                                             koelentäjien koulutuslentoja.
                                          
                                       
                           C.   Koelentojen luokat
                     
                     1.   Yleistä
                     
                     Seuraavassa käsitellään suunnittelu- ja tuotanto-organisaatioiden liitteen I (21 osa) mukaisesti suorittamia lentoja.
                     2.   Soveltamisala
                     
                     Jos kokeessa testataan useampaa kuin yhtä ilma-alusta, jokaista yksittäisen ilma-aluksen lentoa on arvioitava tämän lisäyksen mukaisesti sen määrittämiseksi, onko kyseessä koelento, ja tarvittaessa määritettävä koelennon luokka.
                     Tämän lisäyksen soveltamisalaan kuuluvat ainoastaan 6 kohdan B alakohdan 3 alakohdassa tarkoitetut lennot.
                     3.   Koelentojen luokat
                     
                     Koelennot on jaoteltu seuraaviin neljään luokkaan:
                     
                                 3.1
                              
                              
                                 Luokka 1
                                 
                                             a)
                                          
                                          
                                             ensimmäiset lennot uudella ilma-alustyypillä tai sellaisella ilma-aluksella, jonka lento- tai käsittelyominaisuudet ovat saattaneet muuttua merkittävästi;
                                          
                                       
                                             b)
                                          
                                          
                                             lennot, joilla voidaan odottaa tulevan ilmi lento-ominaisuuksia, jotka poikkeavat merkittävästi jo tunnetuista lento-ominaisuuksista;
                                          
                                       
                                             c)
                                          
                                          
                                             lennot, joilla tutkitaan uusia tai epätavanomaisia ilma-alusten suunnitteluominaisuuksia tai -menetelmiä;
                                          
                                       
                                             d)
                                          
                                          
                                             lennot, joiden tarkoituksena on määrittää lennon rajakäyrä tai laajentaa sitä;
                                          
                                       
                                             e)
                                          
                                          
                                             lennot, joiden tarkoituksena on määrittää ilma-alukselta vaadittava suorituskyky sekä lento- ja käsittelyominaisuudet lähestyttäessä lennon rajakäyrän äärialueita;
                                          
                                       
                                             f)
                                          
                                          
                                             koulutuslennot luokan 1 koelentoja varten.
                                          
                                       
                           
                                 3.2
                              
                              
                                 Luokka 2
                                 
                                             a)
                                          
                                          
                                             luokkaan 1 kuulumattomat lennot ilma-aluksilla, joita ei ole vielä tyyppihyväksytty;
                                          
                                       
                                             b)
                                          
                                          
                                             luokkaan 1 kuulumattomat lennot tyyppihyväksytyillä ilma-aluksilla sen jälkeen, kun niihin on tehty hyväksyntää odottavia muutoksia ja joilla
                                             
                                                         i)
                                                      
                                                      
                                                         on arvioitava ilma-aluksen yleistä käyttäytymistä; tai
                                                      
                                                   
                                                         ii)
                                                      
                                                      
                                                         on arvioitava miehistön käyttämiä perusmenetelmiä silloin, kun käytössä on uusi tai muunneltu järjestelmä tai sellainen tarvitaan; tai
                                                      
                                                   
                                                         iii)
                                                      
                                                      
                                                         on lennettävä tarkoituksellisesti aiemmin hyväksytyn lennon rajakäyrän ulkopuolella mutta kuitenkin tarkastelun kohteena olevan rajakäyrän sisällä;
                                                      
                                                   
                                       
                                             c)
                                          
                                          
                                             koulutuslennot luokan 2 koelentoja varten.
                                          
                                       
                           
                                 3.3
                              
                              
                                 Luokka 3
                                 Lennot, jotka suoritetaan uuden ilma-aluksen vaatimustenmukaisuuden osoittamiseksi ja sitä koskevan todistuksen myöntämiseksi ja jotka eivät edellytä lentämistä tyyppihyväksyntätodistuksessa tai ilma-aluksen lentokäsikirjassa määritettyjen rajojen ulkopuolella.
                              
                           
                                 3.4
                              
                              
                                 Luokka 4
                                 Luokkaan 1 tai 2 kuulumattomat lennot, jotka suoritetaan ilma-aluksella, joka on jo sertifioitu mutta johon on tehty hyväksyntää odottavia suunnittelumuutoksia.
                              
                           D.   Lentäjien ja johtavien koelentomekaanikkojen pätevyys ja kokemus
                     
                     1.   Yleistä
                     
                     Lentäjillä ja johtavilla koelentomekaanikoilla on oltava taulukossa määritetty pätevyys ja kokemus.
                     
                                  
                              
                              
                                 Koelentojen luokat
                              
                           
                                 llma-alus
                              
                              
                                 1
                              
                              
                                 2
                              
                              
                                 3
                              
                              
                                 4
                              
                           
                                 CS-23-lentokelpoisuusvaatimusten mukaiset kevytliikenneluokan ilma-alukset tai ilma-alukset, joiden suunnittelun mukainen syöksynopeus ylittää 0,6 machia tai joiden lakikorkeus on yli 7 260 metriä (25 000 jalkaa), tai CS-25-, CS-27-, CS-29- tai vastaavien lentokelpoisuusvaatimusten mukaiset ilma-alukset
                              
                              
                                 Pätevyystaso 1
                              
                              
                                 Pätevyystaso 2
                              
                              
                                 Pätevyystaso 3
                              
                              
                                 Pätevyystaso 4
                              
                           
                                 Muut CS-23-lentokelpoisuusvaatimusten mukaiset ilma-alukset, joiden suurin sallittu lentoonlähtömassa on vähintään 2 000 kg
                              
                              
                                 Pätevyystaso 2
                              
                              
                                 Pätevyystaso 2
                              
                              
                                 Pätevyystaso 3
                              
                              
                                 Pätevyystaso 4
                              
                           1.1   Pätevyystaso 1
                     
                              
                                 1.1.1
                              
                              
                                 Lentäjien on täytettävä 3 päivänä marraskuuta 2011 annetun komission asetuksen (EU) N:o 1178/2011 (1) liitteessä I (osa FCL) esitetyt vaatimukset.
                              
                           
                              
                                 1.1.2
                              
                              
                                 Johtavan koelentomekaanikon on täytettävä seuraavat vaatimukset:
                                 
                                             a)
                                          
                                          
                                             pätevyystason 1 koulutuksen suorittaminen hyväksytysti; ja
                                          
                                       
                                             b)
                                          
                                          
                                             vähintään 100 tunnin lentokokemus, mukaan luettuna koelentokoulutus.
                                          
                                       
                           1.2   Pätevyystaso 2
                     
                              
                                 1.2.1
                              
                              
                                 Lentäjien on täytettävä asetuksen (EU) N:o 1178/2011 liitteessä I (osa FCL) esitetyt vaatimukset.
                              
                           
                              
                                 1.2.2
                              
                              
                                 Johtavan koelentomekaanikon on täytettävä seuraavat vaatimukset:
                                 
                                             a)
                                          
                                          
                                             pätevyystason 1 tai 2 koulutuksen suorittaminen hyväksytysti; ja
                                          
                                       
                                             b)
                                          
                                          
                                             vähintään 50 tunnin lentokokemus, mukaan luettuna koelentokoulutus.
                                          
                                       Johtavien koelentomekaanikkojen pätevyystason 1 tai 2 koulutuksen on katettava ainakin seuraavat aiheet:
                                 
                                             i)
                                          
                                          
                                             suoritusarvot;
                                          
                                       
                                             ii)
                                          
                                          
                                             vakaus ja ohjaus-/käsittelyominaisuudet;
                                          
                                       
                                             iii)
                                          
                                          
                                             järjestelmät;
                                          
                                       
                                             iv)
                                          
                                          
                                             kokeen johtaminen; ja
                                          
                                       
                                             v)
                                          
                                          
                                             riskienhallinta/turvallisuusjohtaminen.
                                          
                                       
                           1.3   Pätevyystaso 3
                     
                              
                                 1.3.1
                              
                              
                                 Lentäjillä on oltava koelennettävän ilma-alusryhmän kannalta asianmukainen voimassa oleva lupakirja, joka on myönnetty osan FCL mukaisesti, ja vähintään ansiolentäjän lupakirja. Lisäksi ilma-aluksen päällikön on täytettävä seuraavat vaatimukset:
                                 
                                             a)
                                          
                                          
                                             hänellä on oltava koelentokelpuutus; tai
                                          
                                       
                                             b)
                                          
                                          
                                             hänellä on oltava vähintään 1 000 tunnin lentokokemus sellaisen ilma-aluksen päällikkönä, joka on vaatimustasoltaan ja ominaisuuksiltaan koelennettävää ilma-alusta vastaava; ja
                                          
                                       
                                             c)
                                          
                                          
                                             hänen on oltava kunkin ilma-alusluokan tai -tyypin osalta osallistunut kaikille yksilöllisen lentokelpoisuustodistuksen myöntämiseen tähtäävään ohjelmaan kuuluville lennoille vähintään viidellä ilma-aluksella.
                                          
                                       
                           
                              
                                 1.3.2
                              
                              
                                 Johtavalla koelentomekaanikolla on oltava
                                 
                                             a)
                                          
                                          
                                             tason 1 tai 2 pätevyys; tai
                                          
                                       
                                             b)
                                          
                                          
                                             merkittävä määrä tehtävän kannalta olennaista lentokokemusta; ja
                                          
                                       
                                             c)
                                          
                                          
                                             hänen on oltava vähintään viiden ilma-aluksen osalta osallistunut kaikille yksilöllisen lentokelpoisuustodistuksen myöntämiseen tähtäävään ohjelmaan kuuluville lennoille.
                                          
                                       
                           1.4   Pätevyystaso 4
                     
                              
                                 1.4.1
                              
                              
                                 Lentäjillä on oltava koelennettävän ilma-alusryhmän kannalta asianmukainen voimassa oleva lupakirja, joka on myönnetty osan FCL mukaisesti, ja vähintään ansiolentäjän lupakirja. Ilma-aluksen päälliköllä on oltava koelentokelpuutus tai vähintään 1 000 tunnin lentokokemus sellaisen ilma-aluksen päällikkönä, joka on vaatimustasoltaan ja ominaisuuksiltaan koelennettävää ilma-alusta vastaava.
                              
                           
                              
                                 1.4.2
                              
                              
                                 Johtavan koelentomekaanikon pätevyys- ja kokemusvaatimukset määritetään koelentotoiminnan käsikirjassa.
                              
                           2.   Johtavat koelentomekaanikot
                     
                     Johtavien koelentomekaanikkojen valtuutukset myöntää heidän työnantajansa, ja niissä ilmoitetaan heidän tehtäviensä laajuus kyseisessä organisaatiossa. Valtuutuksesta on käytävä ilmi seuraavat tiedot:
                     
                                 a)
                              
                              
                                 nimi;
                              
                           
                                 b)
                              
                              
                                 syntymäaika;
                              
                           
                                 c)
                              
                              
                                 kokemus ja koulutus;
                              
                           
                                 d)
                              
                              
                                 asema organisaatiossa;
                              
                           
                                 e)
                              
                              
                                 valtuutuksen laajuus;
                              
                           
                                 f)
                              
                              
                                 valtuutuksen ensimmäinen myöntämispäivämäärä;
                              
                           
                                 g)
                              
                              
                                 tarvittaessa valtuutuksen voimassaolon päättymispäivämäärä; ja
                              
                           
                                 h)
                              
                              
                                 valtuutuksen tunnistenumero.
                              
                           Johtava koelentomekaanikko voidaan nimetä tietylle lennolle vain siinä tapauksessa, että hän soveltuu sekä fyysisesti että henkisesti hänelle annettujen tehtävien ja vastuualueiden hoitamiseen turvallisella tavalla.
                     Organisaation on annettava valtuutuksen haltijoiden saataville kaikki heidän valtuutuksiinsa liittyvät asianmukaiset tiedot.
                     E.   Muiden koelentomekaanikkojen pätevyys ja kokemus
                     
                     Muiden lennolla mukana olevien koelentomekaanikkojen kokemuksen ja koulutuksen on vastattava heille miehistön jäseninä annettuja tehtäviä ja tapauksen mukaan koelentotoiminnan käsikirjan vaatimuksia.
                     Organisaation on annettava koelentomekaanikon saataville kaikki hänen lentotoimintaansa liittyvät tiedot.”
                  
               
            
         (1)  Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1).